Oesters weer veilig - Visserye - Republikein
Tuesday, September 25th, 13:47:24
Oesters weer veilig
14 June 2018 | Visserye
Die ministerie van visserye en mariene hulpbronne het amptelik aangekondig dit is weer veilig om oesters en mossels te eet wat van Walvisbaai af kom.
Volgens dr. Moses Maurihungirire, permanente sekretaris van die ministerie, is monsters met die hulp van die Namibiese Instituut vir Standaarde (NSI) en die Nasionale Skulpvissanitasieprogram geneem en vir diarreïese skulpvisvergiftiging (DSP) getoets.
“Twee agtereenvolgende toetse het negatiewe resultate getoon en oesters mag dus vir menslike verbruik geoes word,” lui Maurihungirire se nuusverklaring.
Hy waarsku egter dat Aqua Park 1-oesterproduksiegebied steeds afgebaken bly en dat die oes van oesters vir menslike gebruik hier verbied word. Kookkuns: Hoe om ’n heel vis oop te braai – deur Jan Braai
Hoe om ’n heel vis oop te braai – deur Jan Braai
1 heel, vars vis (iets soos geelbek, kabeljou of geelstert) (1,5 kg vis is genoeg vir 4 mense; 2 kg vir 6 mense)
Smelt die botter en meng die knoffel, suurlemoensap en pietersielie by. Jy gaan dié sous gebruik om die vis mee te bedruip terwyl hy braai.
’n ‘Oop’ vis het twee kante, ’n vleiskant en ’n velkant. Smeer of verf die olie aan albei kante en maal dan die sout en peper oor die vleiskant.
Sit die vis in ’n toeklaprooster en braai op matige tot warm kole met die vleiskant na onder vir omtrent 3 tot 4 minute, totdat die vleis ’n ligte goue kleur kry. Draai nou die rooster om en braai die vis met die vel kole se kant toe totdat hy gaar is. Altesame sal die braaityd tussen 14 en 20 minute wees en afhang van die grootte van die vis, die hoogte van die rooster en die hitte van die vuur. Verf die vis deurlopend met die sous. Al moet jy dit tot ’n minimum probeer beperk, moet jy jou nie te veel daaroor bekommer as die velkant plek-plek effens brand nie – jy gaan nie die vel eet nie. Ek sien visvel as ’n natuurlike tipe foelie.
Die vis is gereed wanneer die vleis wit geword het, van die grate af wegtrek wanneer jy daaraan wikkel, en vlok wanneer jy ’n vurk insteek. Onthou die goue reël: As jy dink hy’s reg, is hy waarskynlik reg.
’n Vis wat effens kleiner is, kom ons sê so 1,3 kg, met sy kop en stert verwyder, pas lekker saam met vier halwe krewe op ’n gewone toeklaprooster. Jy kan dit saam braai vir 14 minute en só ’n top-klas ete vir vier mense berei.
(uit Jan Braai se Vuurwerke)
op 8/11/2017 02:05:00 pm